**TEKSTIILITYÖ**

Miksi opetella neulomaan ja ompelemaan maailmassa, jossa kaiken voi ostaa valmiina? Koska tulevaisuudessakin tarvitaan taitavia tekijöitä ja osaajia!

Tekstiilitöissä opetellaan suunnittelu- ja työskentelytaitoja, joiden hallitseminen on työelämässä tärkeää. Ongelmanratkaisu- ja selviytymistaidot jokapäiväisessä elämässä kehittyvät. Ihminen tarvitsee myös vastapainoa teorialle, mahdollisuuden päästä toteuttamaan itseään. Samalla kehittyy terve itsetunto iloa tuottavan tekemisen avulla. Tekstiilitöissä pääsee näyttämään luovuuttaan ja osaamistaan.

Työskentelyprosessi sisältää tuotteen suunnittelun, toteutuksen, dokumentoinnin ja arvioinnin. Itsearviointi- ja dokumentointitaitoja kehitetään digitaalisen portfoliotyöskentelyn avulla.

Tietoteknisiä laitteita hyödynnetään suunnittelussa, eri työmenetelmissä ja dokumentoinnissa.

Opinnoissa korostetaan oppilaan omaa aktiivisuutta tietojen ja taitojen kehittämisessä.

Sisältö:

* vaateompelua; esim. huppari, lastenvaatteet ja joustavien materiaalien käyttö
* kaavojen kuosittelu omaan työhön
* lankatekniikalla tehty työ; neule tai virkkaus
* kankaiden erilaisia värjäys- ja kuviointitapoja
* kutominen kangaspuilla
* omavalintainen päättötyö